
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege privind aprobarea Ordonanţei de urgență a Guvernului nr.2/2019 pentru modificarea şi completarea Legii nr.227/2018 privind aprobarea Programului de susţinere pentru activitatea de reproducţie, incubaţie şi de creştere în sectorul avicol, trimis cu adresa nr. PLx.81/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Sorin LAZĂR
	PREŞEDINTE,

Alexandru STĂNESCU 

RAPORT COMUN
asupra proiectului de Lege privind aprobarea Ordonanţei de urgență a Guvernului nr.2/2019 pentru modificarea şi completarea Legii nr.227/2018 privind aprobarea Programului de susţinere pentru activitatea de 
reproducţie, incubaţie şi de creştere în sectorul avicol
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, în procedură de urgență, cu proiectul de Lege privind aprobarea Ordonanţei de urgență a Guvernului nr.2/2019 pentru modificarea şi completarea Legii nr.227/2018 privind aprobarea Programului de susţinere pentru activitatea de reproducţie, incubaţie şi de creştere în sectorul avicol.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege  în ședința din 25 februarie 2019.

La examinarea proiectului de lege s-a avut în vedere avizul favorabil al Comisiei pentru industrii şi servicii, avizul favorabil al Comisiei juridice, de disciplină şi imunități, avizul favorabil al Comisiei pentru politică economică, reformă şi privatizare, avizul favorabil  al Comisiei pentru tehnologia informației şi comunicațiilor şi avizul favorabil al Consiliului Legislativ.
Proiectul de lege supus examinării are ca obiect de reglementare modificarea şi completarea Legii nr.227/2018, în vederea implementării corespunzătoare a actelor europene în domeniu şi, respectiv, a prevederilor Deciziei Comisiei Europene C(2018)6719 final din 18 octombrie 2018. Astfel, prin proiect se introduc observaţiile transmise de Comisia Europeană, în sensul definirii clare a beneficiarilor care trebuie să îndeplinească condiţiile prevăzute la punctele 95-97 din Orientările UE, a documentelor ce trebuie depuse suplimentar de aceştia, respectiv o expertiză contabilă, care să conţină referiri la cel puţin următorii indicatori: rata rentabilităţii financiare, rata profitului net, productivitatea muncii, rata solvabilităţii generale şi costurile nete suplimentare generate de realizarea investiţiei pentru care se solicită ajutor, precum şi a tipurilor de investiţii şi costuri eligibile, stabilirii ca şi cheltuială neeligibilă a taxei pe valoarea adăugată, aferentă cheltuielilor şi reglementării aplicării schemei de ajutor de stat instituită de prezenta lege în concordanţă cu Decizia Comisiei Europene nr.C(2018)6718/18.10.2018.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru agricultură, silvicultură, industrie alimentară şi servicii specifice şi-au desfăşurat lucrările în ședințe separate.

Membrii Comisiei pentru agricultură, silvicultură, industrie alimentară au examinat proiectul de lege în şedinţa din 9 aprilie 2019, iar cei ai Comisiei pentru buget, finanţe şi bănci în ziua de 23 aprilie 2019.
La lucrările Comisiei pentru agricultură, silvicultură, industrie alimentară membrii acesteia au fost prezenți conform listei de prezență, iar la lucrările Comisiei pentru buget, finanţe şi bănci şi-au înregistrat prezenţa 21 deputaţi din totalul de 25 de membri.

La dezbaterile celor două Comisii au participat, în calitate de invitaţi, reprezentanți ai Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate, deputații celor două Comisii, au hotărât cu majoritate de voturi, să supună plenului Camerei Deputaţilor raportul de adoptare a proiectului de Lege privind aprobarea Ordonanţei de urgență a Guvernului nr.2/2019 pentru modificarea şi completarea Legii nr.227/2018 privind aprobarea Programului de susţinere pentru activitatea de reproducţie, incubaţie şi de creştere în sectorul avicol cu amendamentele admise prezentate în Anexa nr. 1.
Amendamentele respinse se regăsesc în Anexa nr. 2.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Sorin LAZĂR

	PREŞEDINTE,
Alexandru STĂNESCU

	SECRETAR,

Marilen – Gabriel PIRTEA
	SECRETAR,
Dan CIOCAN


	Şef serviciu

Giorgiana Ene

Consilier parlamentar

Vasilica Popa
	Şef serviciu

Anton Păştinaru
Consilier parlamentar

Dr.Gabriela Ciurea


Anexa nr. 1 

AMENDAMENTE ADMISE 

În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text ordonanță
	Text Senat
	Text propus de comisie

(autorul amendamentului admis)
	Motivare

	1. 
	
	Titlul legii:

LEGE 

privind aprobarea Ordonanței de urgență a Guvernului nr.2/2019 pentru modificarea şi completarea Legii nr.227/2018 privind aprobarea Programului de susţinere pentru activitatea de reproducţie, incubaţie şi de creştere în sectorul avicol
	
	

	2. 
	
	Articol unic.-  Se  aprobă  Ordonanța  de   urgență   a   Guvernului nr.2 din 30 ianuarie 2019 pentru modificarea şi completarea Legii nr.227/2018 privind aprobarea Programului de susţinere pentru activitatea de reproducţie, incubaţie şi de creştere în sectorul avicol, publicată în Monitorul Oficial al României, Partea I, nr.84 din 1 februarie 2019.
	Art. I.- Se aprobă Ordonanța de urgență a Guvernului nr. 2 din 30 ianuarie 2019 pentru modificarea și completarea Legii nr. 227/2018 privind aprobarea Programului de susținere pentru activitatea de reproducție, incubație și de creștere în sectorul avicol, publicată în Monitorul Oficial al României, Partea I, nr. 84 din 1 februarie 2019, cu următoarele modificări și completări:
	

	3. 
	Titlul ordonanţei:

ORDONANŢĂ DE URGENŢĂ pentru modificarea şi completarea Legii nr. 227/2018 privind aprobarea Programului de susţinere pentru activitatea de reproducţie, incubaţie şi de creştere în sectorul avicol
	
	Nemodificat 
	

	4. 
	227/2018Articol unic. - Legea nr.  privind aprobarea Programului de susţinere pentru activitatea de reproducţie, incubaţie şi de creştere în sectorul avicol, publicată în Monitorul Oficial al României, Partea I, nr. 678 din 3 august 2018, se modifică şi se completează după cum urmează:
	
	Nemodificat 
	

	5. 
	1. La articolul 4, după alineatul (1) se introduc două noi alineate, alineatele (11) şi (12), cu următorul cuprins:
	
	Nemodificat 
	

	
	„(11) Beneficiarii prevăzuţi la alin. (1) care nu se încadrează în criteriile prevăzute în anexa nr. 1 la Regulamentul (UE) nr. 702/2014 din 25 iunie 2014 de declarare a anumitor categorii de ajutoare în sectoarele agricol şi forestier şi în zonele rurale ca fiind compatibile cu piaţa internă, în aplicarea articolelor 107 şi 108 din Tratatul privind funcţionarea Uniunii Europene, trebuie să îndeplinească condiţiile prevăzute la punctele 95-97 din Orientările UE
	
	
	

	
	(12) Procedura privind evaluarea situaţiilor depuse şi a documentelor justificative, modul de analiză a ratelor de rentabilitate internă şi a celorlalte aspecte prevăzute de regulamentele europene incidente se stabilesc prin normele metodologice de aplicare a prezentei legi, care se aprobă prin ordin al ministrului agriculturii şi dezvoltării rurale.”
	
	
	

	6. 
	2. La articolul 4, alineatul (8) se modifică şi va avea următorul cuprins:
	
	Nemodificat 
	

	
	„(8) Prezenta schemă de ajutoare nu se aplică solicitanţilor care au efectuat dezmembrări/divizări ale exploataţiei începând cu 1 ianuarie 2017.”
	
	
	

	7. 
	3. Articolul 6 se modifică şi va avea următorul cuprins:
	
	Nemodificat
	

	
	„Art. 6. - (1) Cheltuielile eligibile necesare realizării investiţiilor realizate în baza Programului de susţinere pentru activitatea de reproducţie, incubaţie sau de creştere în sectorul avicol sunt:
	
	
	

	
	a) construcţia staţiilor de incubaţie, fermelor de reproducţie sau de creştere noi;
	
	
	

	
	b) achiziţionarea sau achiziţionarea prin leasing de utilaje şi echipamente, respectiv echipamentele pentru furajare şi adăpare, microclimat, depozitarea, evacuarea şi tratarea dejecţiilor;
	
	
	

	
	c) costuri cu serviciile, respectiv elaborarea de studii de orice natură necesare realizării investiţiei, proiecte de construcţie, servicii de arhitectură, organizare de şantier, asigurarea utilităţilor, consultanţă şi autorizaţii.
	
	
	

	
	(2) Taxa pe valoarea adăugată aferentă cheltuielilor prevăzute la alin. (1) nu reprezintă cheltuială eligibilă.”
	
	
	

	8. 
	4. La articolul 7 alineatul (2), punctele (i) şi (iii) se modifică şi vor avea următorul cuprins:
	
	Nemodificat 
	

	
	„(i) tinerii fermieri sau fermierii care s-au instalat în cei 5 ani anteriori datei de depunere a cererii de finanţare în cadrul Programului de susţinere pentru activitatea de reproducţie, incubaţie şi de creştere în sectorul avicol;
	
	
	

	
	…………………………
	
	
	

	
	(iii)investiţii colective realizate de crescătorii de păsări.”
	
	
	

	9. 
	5. La articolul 7, după alineatul (2) se introduc două noi alineate, alineatele (3) şi (4), cu următorul cuprins:
	
	Nemodificat 
	

	
	„(3) Ministerul Agriculturii şi Dezvoltării Rurale realizează si pune la dispoziţia direcţiilor pentru agricultură judeţene, respectiv a municipiului Bucureşti o aplicaţie informatică integrată, care are rolul de a asigura activitatea de înregistrare şi verificare a eligibilităţii proiectelor, precum şi de monitorizare a implementării acestora şi de conformitate a cheltuielilor cuprinse în aceste proiecte pentru programele de investiţii în sectorul agricol, respectiv prezentul program de susţinere pentru activitatea de reproducţie, incubaţie şi de creştere în sectorul avicol, precum şi Programul de susţinere a crescătorilor de suine pentru activitatea de reproducţie, aprobat prin Legea nr. 195/2018.
	
	
	

	
	(4) Costurile necesare pentru realizarea aplicaţiei informatice prevăzute la alin. (3) se suportă din bugetul de stat, prin bugetul Ministerului Agriculturii şi Dezvoltării Rurale.”
	
	
	

	10. 
	6. Articolul 8 se modifică şi va avea următorul cuprins:
	
	1. La articolul unic, punctul 6, litera g) a alineatului (1) al articolului 8 se modifică și va avea următorul cuprins:
	

	
	„Art. 8. - (1) Beneficiarii prevăzuţi la art. 4 alin. (1) depun cererea de înscriere în Programul de susţinere pentru activitatea de reproducţie, incubaţie şi de creştere în sectorul avicol la direcţia pentru agricultură judeţeană sau a municipiului Bucureşti, după caz, pe a cărei rază teritorială se înfiinţează/află fermele de creştere, respectiv capacităţile de reproducţie ori staţiile de incubaţie, denumită în continuare cerere de înscriere, al cărei model este prevăzut în anexa nr. 1, însoţită de următoarele documente:
	
	Nemodificat 
	

	
	a) împuternicire/procură notarială şi o copie a BI/CI al/a reprezentantului legal;
	
	Nemodificat 
	

	
	b) copie a certificatului de înregistrare al Oficiului Naţional al Registrului Comerţului, precum şi copie a BI/CI al/a împuternicitului persoană fizică, după caz;
	
	Nemodificat 
	

	
	c) copie de pe actul constitutiv;
	
	Nemodificat 
	

	
	d) dovadă cont activ bancă/trezorerie;
	
	Nemodificat 
	

	
	e) pentru terenurile pe care se realizează investiţia, documente care atestă dreptul de proprietate, administrare, uz, uzufruct, superficie, servitute sau altele, dobândit prin act autentic notarial, certificate de moştenitor, act administrativ de restituire, hotărâre judecătorească, lege;
	
	Nemodificat 
	

	
	f) plan cadastral;
	
	Nemodificat 


	

	
	g) pentru exploatabile în conservare, documentul contabil de intrare în conservare sau factura de cumpărare a activului din care să rezulte că achiziţia s-a realizat înainte cu 3 luni de la data intrării în vigoare a prevederilor legii.
	
	g) pentru exploatațiile în conservare, documentul contabil de intrare în conservare sau factura de cumpărare a activului.

Autor:

Comisia pentru agricultură
	

	
	(2) Beneficiarii prevăzuţi la art. 4 alin. (11) depun suplimentar faţă de documentele prevăzute la alin. (1) un raport de expertiză contabilă, care să conţină indicatorii de rentabilitate ai societăţii. Raportul de expertiza trebuie să conţină referiri cel puţin la următorii indicatori: rata rentabilităţii financiare, rata profitului net, productivitatea muncii, rata solvabilităţii generale şi costurile nete suplimentare generate de realizarea investiţiei pentru care se solicită ajutor.”
	
	Nemodificat 
	

	11. 
	7. La articolul 10, după alineatul (1) se introduce un nou alineat, alineatul (11), cu următorul cuprins:
	
	Nemodificat 
	

	
	„(11) În cazul în care aplicaţia informatică prevăzută la art. 7 alin. (3) nu este operaţională la data depunerii cererilor de înscriere prevăzute la art. 8, verificarea administrativă a cererilor de înregistrare în Programul de susţinere pentru activitatea de reproducţie, incubaţie sau de creştere în sectorul avicol se va realiza de către funcţionarii din cadrul direcţiei pentru agricultură judeţene, respectiv a municipiului Bucureşti, desemnaţi prin decizie a directorului executiv, urmând ca toate datele de verificare, respectiv validare să fie Încărcate în sistemul informatic la data când acesta devine funcţional.”
	
	
	

	12. 
	8. La articolul 11, alineatul (3) se modifică şi va avea următorul cuprins:
	
	2. La articolul unic,  punctul 8, alineatul 3 al articolului 11 se modifică si va avea următorul cuprins:
	

	
	„(3) După verificare, direcţiile pentru agricultură judeţene, respectiv a municipiului Bucureşti aprobă suma necesară realizării investiţiei şi încheie contractele de finanţare.”
	
	(3) După verificare, direcţiile pentru agricultură judeţene, respectiv a municipiului Bucureşti aprobă suma necesară realizării investiţiei.

Autor:

Comisia pentru agricultură
	

	13. 
	9. La articolul 11, după alineatul (3) se introduc două noi alineate, alineatele (4) şi (5), cu următorul cuprins:
	
	3. La articolul unic, punctul 9, alineatele (4) si (5) ale articolului 11 se modifică si vor avea următorul cuprins:
	

	
	„(4) Pentru realizarea investiţiilor finanţate prin Programul de susţinere pentru activitatea de reproducţie, incubaţie şi de creştere în sectorul avicol se poate acorda un avans, care este subordonat constituirii unei garanţii, în procent de maximum 30% din totalul finanţării eligibile, cu respectarea prevederilor art. 52 alin. (8) din Legea nr. 500/2002 privind finanţele publice, cu modificările şi completările ulterioare.
	
	(4) Pentru realizarea investiţiilor finanţate prin Programul de susţinere pentru activitatea de reproducţie, incubaţie şi/sau de creştere în sectorul avicol, se poate acorda sprijin în patru tranșe egale,  începând cu data încheierii contractului de finanțare.

Autor:

Comisia pentru agricultură
	

	
	(5) Acţiunile şi categoriile de cheltuieli pentru care se pot efectua plăţi în avans, criteriile, precum şi limitele care se vor folosi în acest scop se vor stabili prin hotărâre a Guvernului, la propunerea Ministerului Agriculturii şi Dezvoltării Rurale.”
	
	(5) Acordarea tranșelor se realizează prin virarea sumelor într-un cont  disponibil din care pot fi efectuate doar două tipuri de operațiuni:

a) plăți reprezentând contravaloarea bunurilor, serviciilor, lucrărilor efectuate/livrate, doar după recepția bunurilor, serviciilor, lucrărilor, dovedite cu documente de plată;

b) instrumente de garantare a plății, la dispoziția furnizorului de bunuri, servicii sau lucrări, respectiv scrisori de garanție bancară pentru acțiunile realizate pe plan intern și acreditive în cazul furnizorilor externi de bunuri și servicii.

Autor:

Comisia pentru agricultură
	

	14. 
	
	
	4. La articolul unic, după punctul  9, se introduce un nou punct, punctul 91, cu următorul cuprins:

«91. La articolul 11 după alineatul (5) se introduc trei noi alineate, alin. (6)-(8) cu următorul cuprins:

(6) Pentru acordarea tranșelor următoare, beneficiarul trebuie să facă dovada că a efectuat plățile menționate al alin. (5) lit. a) și/sau să prezinte dovada emiterii documentelor menționate la alin. (5) lit. b).

(7) Stingerea obligațiilor între furnizori și beneficiar pentru operațiunilor prevăzute la alin. (5) lit. a) se face prin închiderea documentelor bancare menționate, beneficiarul programului având obligația să prezinte documentele justificative înainte de acordarea celei de-a patra tranșe.

(8)  Procedura privind modul de derulare și decontare a tranșelor se va stabili prin ordin al ministrului agriculturii și dezvoltării rurale.
Autor:

Comisia pentru agricultură
	

	15. 
	10. La articolul 12, partea introductivă se modifică şi va avea următorul cuprins:
	
	5. La articolul unic, punctul 10 se modifică si va avea următorul cuprins:
«10. Articolul 12,  se modifică și va avea următorul cuprins:
	

	
	„Art. 12. - Pentru acordarea avansului prevăzut la art. 11 alin. (4), beneficiarii trebuie să depună următoarele documente aferente investiţiei:”
	
	„Art.12. - (1) Pentru încheierea contractului de finanțare beneficiarii trebuie să depună următoarele documente aferente investiţiei:
	

	
	a) autorizaţia de construcţie, cu excepţia beneficiarilor prevăzuţi la art. 4 alin. (1) lit. b);
	
	a) autorizaţia de construcţie; 
	

	
	b) studiul geotehnic;
	
	b) studiul geotehnic; 
	

	
	c) aviz sanitar-veterinar;
	
	c) aviz sanitar-veterinar;
	

	
	d) aviz de mediu;
	
	d) aviz de mediu;
	

	
	e) aviz emis de direcţia de sănătate publică judeţeană;
	
	e) aviz emis de direcţia de sănătate publică judeţeană;
	

	
	f) declaraţie pe propria răspundere că nu au accesat sprijin prin PNDR 2014-2020 pentru aceleaşi măsuri reglementate de prezenta lege, al cărei model este prevăzut în anexa nr. 2;
	
	f) declaraţie pe propria răspundere că nu au accesat sprijin simultan prin PNDR 2014-2020 pentru aceleaşi măsuri reglementate de prezenta lege, al cărei model este prevăzut în anexa nr. 2;
	

	
	
	
	(2) Fac excepție de la prevederile alin. (1) lit. a)  și b) beneficiarii prevăzuți la art. 4 alin.(1) lit. b).
Autor:

Comisia pentru agricultură
	

	16. 
	11. La articolul 12, după litera g) se introduce o nouă literă, litera h), cu următorul cuprins:
	
	6. La articolul unic, punctul 11 se abrogă.
	

	
	„h) scrisoare de garanţie bancară sau scrisoare de garanţie eliberată de instituţii financiare nebancare înregistrate în Registrul special al Băncii Naţionale a României, care corespunde procentului de 100% din suma avansului.”
	
	
	

	17. 
	12. La articolul 13, alineatele (1) şi (3) se modifică şi vor avea următorul cuprins:
	
	7. La articolul unic,   punctul 12 se modifică și va avea următorul cuprins:
	

	
	„Art. 13. - (1) După acordarea avansului prevăzut la art. 11 alin. (4), beneficiarii justifică utilizarea acestuia până la data de 31 decembrie a anului în care a fost acordat, prin facturi fiscale însoţite de documentele care atestă plata contravalorii acestora care să fie conformă cu investiţiile realizate până la acel moment şi care se încadrează în tipurile de cheltuieli eligibile prevăzute la art. 6. Decontarea cheltuielilor efectuate pentru finalizarea investiţiei se realizează pe baza documentelor de plată şi a facturilor, conform devizului de lucrări, cu încadrarea în valoarea costului prevăzut la art. 3 lit. u) şi v). Procedura privind modul de derulare a plăţilor şi deconturilor prin utilizarea aplicaţiei informatice se aprobă prin normele metodologice de aplicare a prezentei legi, prin ordin al ministrului agriculturii şi dezvoltării rurale.
	
	12. La articolul 13 alin. (1) se abrogă. 


	

	
	……………………………
	
	
	

	
	(3) În termen de 3 zile de la încasarea avansului prevăzut la art. 11 alin. (4), beneficiarii ajutorului de stat marchează investiţia cu o placă indicator de dimensiuni minime de 150 cm lungime şi 200 cm lăţime, confecţionată din material rezistent, amplasată într-un loc în care este uşor vizibilă, pe care se inscripţionează “investiţie beneficiară a «Programului de susţinere pentru activitatea de reproducţie, incubaţie şi de creştere în sectorul avicol», conform Cererii numărul , de la Direcţia pentru Agricultură a Judeţului/Municipiului Bucureşti».”
	
	8. La articolul unic, după punctul  12 se introduce un punct nou, punctul 121, cu următorul cuprins:

121. La articolul 13 alin. (3) se modifică și va avea următorul cuprins: 
(3) În termen de 3 zile de la încasarea tranșei prevăzute la art. 11 alin. (4), beneficiarii ajutorului de stat marchează investiţia cu o placă indicator de dimensiuni minime de 150 cm lungime şi 200 cm lăţime, confecţionată din material rezistent, amplasată într-un loc în care este uşor vizibilă, pe care se inscripţionează «Investiţie beneficiară a "Programului de susţinere a crescătorilor de suine pentru activitatea de reproducţie", conform cererii numărul , de la Direcţia pentru Agricultură a Judeţului/Municipiului Bucureşti.

Autor:

Comisia pentru agricultură
	

	18. 
	13. La articolul 14, alineatul (1) se modifică şi va avea următorul cuprins:
	
	9. La articolul unic,  punctul 13,  alineatul (1) al articolului 14 se modifică și va avea următorul cuprins:
	

	
	„Art. 14. - (1) În termen de 5 zile lucrătoare ale lunii următoare celei în care au fost depuse documentele prevăzute la art. 12, direcţiile pentru agricultură judeţene, respectiv a municipiului Bucureşti transmit Direcţiei generale buget-finanţe şi fonduri europene din cadrul Ministerului Agriculturii şi Dezvoltării Rurale situaţia cu sumele necesare pentru plata avansului prevăzut la art. 11 alin. (4) şi a celor necesare decontării cheltuielilor prevăzute la art. 13 alin. (1), al cărei model este prevăzut în anexa nr. 5.”
	
	(1) În termen de 5 zile lucrătoare de la data depunerii documentelor prevăzute la art. 12, direcţiile pentru agricultură judeţene, respectiv a municipiului Bucureşti transmit Direcţiei generale buget-finanţe şi fonduri europene din cadrul Ministerului Agriculturii şi Dezvoltării Rurale situaţia cu sumele necesare pentru plata tranșelor prevăzute la art. 11 alin. (4), cu încadrarea în nivelul ajutorului prevăzut la art. 7 alin. (1) şi (2), al cărei model este prevăzut în anexa nr. 5

Autor:

Comisia pentru agricultură
	

	19. 
	14. La articolul 16, alineatul (4) se modifică şi va avea următorul cuprins:
	
	Nemodificat 
	

	
	„(4) Lista se publică pe site-ul direcţiilor pentru agricultură judeţene şi a municipiului Bucureşti, se actualizează corespunzător şi se transmite Ministerului Agriculturii şi Dezvoltării Rurale, după fiecare reactualizare, pentru publicare pe site-ul oficial al instituţiei, www.madr.ro, informaţii accesibile publicului, unde va fi disponibilă 10 ani, fără restricţii.”
	
	
	

	20. 
	15. La articolul 18, alineatul (1) se modifică şi va avea următorul cuprins:
	
	10.La articolul unic, punctul 15, alineatul (1) al articolului 18 se modifică şi va avea următorul cuprins:
	

	
	„Art. 18. - (1) Valoarea totală a ajutorului de stat este de 930.428.100 lei, reprezentând echivalentul a 199,5 milioane euro, şi se asigură de la bugetul de stat, prin bugetul Ministerului Agriculturii şi Dezvoltării Rurale, în limita sumelor aprobate prin legile bugetare anuale.”
	
	„(1) Valoarea totală a ajutorului de stat reprezintă echivalentul în lei a sumei de  199,5 milioane euro, şi se asigură de la bugetul de stat, prin bugetul Ministerului Agriculturii şi Dezvoltării Rurale, în limita sumelor aprobate prin legile bugetare anuale.“
Autor:

Comisia pentru agricultură
	

	21. 
	16. La articolul 18, alineatele (2)-(4) se abrogă.
	
	Nemodificat 
	

	22. 
	
	
	Art. II.- Prevederile art. 7 alin. (3) din Legea nr. 227/2018 privind aprobarea Programului de susținere pentru activitatea de reproducție, incubație și de creștere în sectorul  avicol, cu modificările și completările ulterioare, precum și cu modificările și completările aduse prin prezenta lege, intră în vigoare în termen de 6 luni de la data publicării în Monitorul Oficial al României, Partea I.  

Autori:

Deputat PSD Sorinel Marian Vrăjitoru

Deputat PNL Tinel Gheorghe

Deputat USR  Daniel Popescu
	


Anexa nr. 2
AMENDAMENTE RESPINSE
În cursul dezbaterii, Comisiile au respins următorul amendament:

	Nr. crt.
	Text ordonanţă
	Text Senat
	Text propus de comisie

(autorul amendamentului admis)
	Motivare admiterii/respingerii
	Camera decizională 

	1.
	11. La articolul 12, după litera g) se introduce o nouă literă, litera h), cu următorul cuprins:

„h) scrisoare de garanţie bancară sau scrisoare de garanţie eliberată de instituţii financiare nebancare înregistrate în Registrul special al Băncii Naţionale a României, care corespunde procentului de 100% din suma avansului.“
	
	„h) scrisoare de garanţie bancară sau scrisoare de garanţie eliberată de instituţii financiare nebancare înregistrate în Registrul special al Băncii Naţionale a României sau garantat prin societăți de asigurare, care corespunde procentului de 100% din suma avansului.“

Autor:

Comisia pentru industrii și servicii
	1. 

2. Întrucât litera h) a articolului 12 a fost a abrogată prin amendamentele admise.
	Camera Deputaţilor

